***1.*** ***Кратка обобщена информация за осъществената контролна дейност за месец септември 2016 г. и резултати от извършената контролна дейност.***

 За месец септември 2016 г. от служителите от „Контрол и охрана“ в дирекциите на националните паркове са извършили 683 бр. проверки на 442 бр. обекта. Рутинни проверки по време на ежедневните обходи в поверените охранителни участъци, вписани в Дневниците на парковата охрана – 826 броя. Съставени са 12 бр. актове за установяване на административни нарушения и са дадени 9 бр. предписания.

***2. Акценти от извършената през месеца контролна и административно наказателна дейност.***

**2.1. НП „Пирин“**

Приоритет в контролно-охранителната дейност през месец септември 2016 г. бяха превантивния и текущ контрол по отношение антропогенното въздействие на ползватели и посетители в Национален парк „Пирин“, както и противопожарната охрана.

Проверки са осъществявани по различно време на денонощието (в ранните и късните часове на денонощието) по отношение на:

* превенция на незаконен добив на дървесина.
* недопускане на бракониерство.
* изпълнение на Заповед № РД-09-98/26.02.2016 г. на министъра на земеделието и храните, с която се забранява риболова във всички реки на територията на НП;
* незаконна паша на територията на парка и резерват „Тисата“;
* качването на стадата на ползвателите, на които са издадени разрешителни за паша на основание чл. 4, ал.3 от Меморандума за сътрудничество и съвместна дейност между МОСВ, МЗХ и ДФ „Земеделие“.

Осъществен е контрол над собственици и ползватели, относно спазването на режимите и нормите въведени с Закона за защитените територии, Заповедта за обявяване и Плана за управление на НП „Пирин“, като са съставени констативни протоколи.

 Извършвани са проверки относно спазването на дадените условия в становища от Директора на парка и решения на МОСВ.

Осъществен е контрол по отношение състоянието на обекти и съоръжения на територията на парка.

През месеца се извършваха контролни дейности и проверки относно състоянието на парковите архитектурни елементи. Не се наблюдава посегателство над парковите архитектурни елементи и най-вече премахването и изваждане на гранични колове.

При акция на служителите паркова охрана, са заловени три лица от град Банско да носят ловно оръжие на територията на парка, като срещу тях е стартирано своевременно административно наказателно производство.

Констатирано е едно нарушение от неизвестен извършител за незаконен добив на дървесина, като е стартирано административно наказателно производство.

През месец септември вследствие на човешка небрежност е възникнал пожар на територията на ПУ “Вихрен“, в местността “Свети Иван“ над гр. Банско, като вследствие на пожара изгоряха 1000 кв. м. сухи треви и подраст под склопа на гората. За извършената нерегламентирана дейност е стартирано своевременно административно наказателно производство срещу неизвестен извършител и е подаден сигнал до РП гр. Разлог.

**2.2. НП „Рила“**

През месец септември 2016 г. установените нарушенията са свързани с:

* Преминаване на МПС през забранена за това територия от НП „Рила“,
* Сеч и извоз на дървесина.

Продължава осъществяването на контрол върху ползвателите на паша, на които са издадени индивидуални административни актове и разрешителни за паша, по отношение на местата /за паша/, брой животни, режимите и нормите на Национален парк „Рила“, техниката на безопасност, както и всички необходими документи, съгласно Годишния оперативен план за паша на домашни животни и събиране на сено за 2016 г.

Осъществява се контрол за изпълнение на условията за:

- Изграждане на временни сезонни заслони за паша на домашни животни;

- Поставяне на електропастири;

- Извършване на ремонтни дейности;

- Извършване на санитарно-технически мероприятия;

- Движение на МПС;

- Практикуването на специализиран туризъм и масови прояви (палаткуване, къмпингуване, лагеруване);

- Преминаване с коне през установените прокари за домашни животни и др.

Допълнителните дежурства от служители на парковата охрана в циркуса на Седемте рилски езера продължиха до 10 септември 2016 г.

Извършена е комплекса проверка от служители от Д „НП Рила“, служител на РИОСВ Благоевград и служител от БДЗБР за местоположението на водохващане на ВЕЦ „Белица“ в местността „Стеници“ – Белишка река. Съставени са констативен и предупредителен протокол на фирмата, изграждаща обекта, за спазване режимите и нормите определени със закон, както и утвърдения План за управление на НП „Рила“.

Извършени са проверки и се предприемат действия по подаден сигнал за нерегламентирано преминаване на високопроходими автомобили и кросови мотори, както и бракониерство на диви кози и иманярство на територията на ПУ Благоевград и ПУ Дупница.

В рамките на изпълнение на дейности, свързани с превенция от пожари, продължи специализираното противопожарно наблюдение в рамките на пожароопасния сезон до 30.09.2016 г.

**2.3. НП „Централен Балкан“**

 За отчетения период усилията основно бяха насочени по осъществяване на превантивен, текущ и последващ контрол на територията на НПЦБ, като основните направления, по които е работено и са постигнати резултати, са както следва:

- Противопожарна охрана. В помощ на парковите служители продължиха да работят двама пожаро-наблюдатели, които провеждат наблюдение от южната страна на НПЦБ, и извършат профилактика на противопожарните водоеми на територията на ПУ Калофер и Клисура.

- Превенция на незаконен добив на дървесина.

- Недопускане на бракониерство.

- Контрол по отношение на дейността паша на домашни животни

- Контрол по отношение дейността на ползватели и посетители

- Контрол състоянието на туристическата инфраструктура. В резултат на констатациите при контролната дейност, бяха ремонтирани и обезопасени множество туристически маршрути, а парковата инфраструктура - рехабилитирана. Особено внимание беше отделено на два маршрута, по които антропогенният натиск беше особено осезаем – туристическата пътека за хижа “Рай” и екопътека “Бяла река”, като и по двата бяха извършени редица ремонти и подобрения с цел безопасно преминаване на хилядите туристи.

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие със значимостта и предназначението на Националните паркове, като същевременно е осигурена възможност на местните общности да генерират средства от предлагането на туристически продукти, създадени и предлагани в синхрон с устойчивото ползване на природните ресурси на защитените територии.

Стартирането на кампанията за сезонна паша на домашни животни в парка, посредством контролирано високопланинско животновъдство, създава възможност за развитие на екологично животновъдство и условия за икономически ползи в региона.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление, както и за видовете растения и животни, вписани като защитени в Закона за биологичното разнообразие. Съгласно данните от мониторинга на биологичното разнообразие, налице е тенденция за запазване и увеличаване броя на някои видове диви животни – дива коза, дива свиня, благороден елен, сърни и други. Увеличава се обилието на консервационно значими растителни видове, както и заемане на нови площи от същите.

В резултат на осъществяваната цялостната контролна и охранителна дейност, Националните паркове са защитени територии с познати от обществото, режими и норми.